

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ΡβΙβ: 2007.02.^21:20:00 
ΕΕΤ 

Ρθ35θπ: δίβΠθο ΡϋΡ 
(θΓπΟθΟΟειΙ) | 
ΐοθ3ίίοπ: Α0τβ|5, ΕΙΙίγιϊΚο 
Τ γρ09Γ3ίί0 


17317 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1286 


ΑΠΟΦΑΣΕΙ Σ 

Αριθμ. 80033/Γ2 (1) 

Σχολικό και διδακτικό έτος, διακοπές και αργίες, υπηρε¬ 
σιακά βιβλία και έντυπα, εγγραφές - μετεγγραφές - 
φοίτηση μαθητών, διαγωγή και τιμητικές διακρίσεις 
μαθητών, που αφορούν στα Επαγγελματικά Λύκεια. 

Η ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 18 του ν. 3475/2006 «Οργάνωση και Λει¬ 
τουργία Δευτεροβάθμιας Επαγγελματικής Εκπαίδευσης 
και άλλες διατάξεις» (ΦΕΚ 146Α). 

β) Της παρ. 3 του άρθρου 7 του ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες 
και άλλες διατάξεις» (ΦΕΚ 78Α). 

γ) Του άρθρου 90 του «Κώδικα για την Κυβέρνηση 
και κυβερνητικά όργανα» όπως κωδικοποιήθηκε με το 
άρθρο πρώτο του π.δ. 63/2005. 

2. Την υπ’ αριθμ. 22/27.7.2006 Πράξη του τμήματος 
Δευτεροβάθμιας Τεχνικής Επαγγελματικής Εκπαίδευσης 
του Παιδαγωγικού Ινστιτούτου. 

3. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού, αποφασίζει: 

ΚΕΦΑΛΑΙΟ Α' ΣΧΟΛΙΚΟ ΚΑΙ ΔΙΔΑΚΤΙΚΟ ΕΤΟΣ - 
ΑΡΓΙΕΣ ΚΑΙ ΔΙΑΚΟΠΕΣ 

Άρθρο 1 

Σχολικό και διδακτικό έτος. 

Περίοδοι διδασκαλίας μαθημάτων 

1. Το σχολικό έτος για τα Επαγγελματικά Λύκεια δη¬ 
μόσια και ιδιωτικά, ημερήσια και εσπερινά αρχίζει την 1η 
Σεπτεμβρίου κάθε έτους και λήγει την 31η Αυγούστου 
του επόμενου έτους. 

2. Το διδακτικό έτος για τα Επαγγελματικά Λύκεια 
δημόσια και ιδιωτικά, ημερήσια και εσπερινά αρχίζει την 
1η Σεπτεμβρίου κάθε έτους και λήγει την 30η Ιουνίου 
του επόμενου έτους. 

3. Κατά τη διάρκεια του διδακτικού έτους διεξάγεται 
η διδασκαλία των μαθημάτων και γίνονται οι κάθε εί¬ 
δους εξετάσεις. 


12 Σεπτεμβρίου 2006 

4. Η διδασκαλία των μαθημάτων διεξάγεται κατά τις 
ακόλουθες διδακτικές περιόδους, που ονομάζονται τε¬ 
τράμηνα: 

α) Α' τετράμηνο από 11 Σεπτεμβρίου μέχρι 20 Ιανου¬ 
άριου, 

β) Β' τετράμηνο από 21 Ιανουάριου μέχρι 16 Μάίου. 

5. Την τελευταία ημέρα του Β' τετραμήνου δε διεξά¬ 
γεται διδασκαλία μαθημάτων. Την ημέρα αυτή ο Σύλ¬ 
λογος των διδασκόντων κάθε Επαγγελματικού Λυκείου 
αποφασίζει για το χαρακτηρισμό της φοίτησης των 
μαθητών και εκτελεί κάθε προπαρασκευαστική εργασία 
για την απρόσκοπτη διεξαγωγή των προβλεπόμενων 
γραπτών εξετάσεων. 

6. Το πρόγραμμα των εξετάσεων αυτών, στο οποίο 
ορίζονται οι ημέρες, οι ώρες προσέλευσης των μαθη¬ 
τών καθώς και η διάρκεια εξέτασης κάθε μαθήματος, 
καταρτίζεται από το Σύλλογο των διδασκόντων και ανα¬ 
κοινώνεται στους μαθητές το αργότερο δύο (2) ημέρες 
πριν από την έναρξη των εξετάσεων. 

7. Οι εξετάσεις κάθε είδους για τους μαθητές των 
Επαγγελματικών Λυκείων διεξάγονται κατά το χρονικό 
διάστημα που αρχίζει δύο (2) ημέρες μετά τη λήξη του Β' 
τετραμήνου και λήγει (ολοκληρώνονται οι διαδικασίες) 
την 30η Ιουνίου, καθώς και κατά το χρονικό διάστημα 
από 1 μέχρι 10 Σεπτεμβρίου. 

8. Σε περίπτωση καθυστέρησης της έναρξης της διδα¬ 
σκαλίας των μαθημάτων ή σε περίπτωση που τα Επαγ¬ 
γελματικά λύκεια δε λειτουργήσουν για οποιονδήποτε 
λόγο περισσότερο από δέκα (10) ημέρες το χρόνο, το 
διδακτικό έτος μπορεί να παραταθεί για ίσο χρονικό 
διάστημα με απόφαση του Υπουργού Εθνικής Παιδείας 
και Θρησκευμάτων. 

Άρθρο 2 

Διακοπές - Αργίες μαθητών - Σχολικές εορτές 

1. Διδασκαλία μαθημάτων δε διεξάγεται και εξετάσεις 
δε διενεργούνται κατά τις ακόλουθες χρονικές περιό¬ 
δους του σχολικού έτους: 

α) Διακοπές Χριστουγέννων από την 24η Δεκεμβρίου 
μέχρι και την 7η Ιανουάριου, 

β) Διακοπές Πάσχα από τη Μεγάλη Δευτέρα μέχρι και 
την Κυριακή του Θωμά. 

γ) Θερινές διακοπές από την 1η Ιουλίου μέχρι και την 
31η Αυγούστου με την επιφύλαξη των διατάξεων της 
παρ. 8 του άρθρου 1 της απόφασης αυτής και άλλων 
διατάξεων για τις παρατάσεις του διδακτικού έτους. 

2. Κατά τις θερινές διακοπές το γραφείο κάθε ΕΠΑ.Λ 
λειτουργεί μία ημέρα κάθε εβδομάδα, η οποία ορίζεται με 
απόφαση του Περιφερειακού Διευθυντή Εκπαίδευσης, ή 
εφόσον δεν υπάρχει, από τη Διεύθυνση Σπουδών της Κ.Υ. 
του ΥΠΕΠΘ για την περιοχή Αττικής και για τις υπόλοιπες 
περιφέρειες της Χώρας από τους κατά τόπους Διευθυ¬ 
ντές Διευθύνσεων ΔΕ και ανακοινώνεται στον πίνακα 
ανακοινώσεων του σχολείου. Κατά την ημέρα αυτή ένας 
τουλάχιστον από τους εκπαιδευτικούς, ο οποίος ορίζεται 
από το Διευθυντή του σχολείου πριν τη λήξη του διδα¬ 
κτικού έτους, είναι υπεύθυνος για την ομαλή λειτουργία 
του γραφείου και ασκεί εκτάκτως αρμοδιότητες Διευθυ¬ 
ντή του ΕΠΑ.Λ, με δυνατότητα να υπογράφει έγγραφα 
ή τίτλους άντ’ αυτού. Σε περίπτωση που η παραπάνω 
ημέρα λειτουργίας του γραφείου συμπίπτει με αργία, το 
γραφείο λειτουργεί την επόμενη εργάσιμη ημέρα. 

3. Ημέρες αργίας ορίζονται: 
α) Όλες οι Κυριακές 

β) Οι θρησκευτικές εορτές των Τριών Ιεραρχών και 
του Αγίου Πνεύματος 

γ) Οι Εθνικές επέτειοι, της 28ης Οκτωβρίου και της 
25ης Μαρτίου 
δ) Η Καθαρά Δευτέρα 
ε) Η 1η Μαίου 

στ) Οι ημέρες αργίας, σύμφωνα με τις κείμενες δια¬ 
τάξεις, για την έδρα κάθε σχολείου λόγω τοπικής θρη¬ 
σκευτικής ή εθνικής εορτής. 

4. Μαθητές του Λατινικού δόγματος επιτρέπεται να 
απουσιάζουν από τα μαθήματα και κατά τις παρακάτω 
εξαιρετέες για τη Δυτική Εκκλησία ημέρες και εορ¬ 
τές: 

α) Την εορτή του μνηστήρος Ιωσήφ 
β) Την εορτή της Αγίας Δωρεάς 
γ) Από την παραμονή μέχρι και την επόμενη του Λα¬ 
τινικού Πάσχα. 

5. Μαθητές της Ισραηλιτικής Θρησκείας επιτρέπεται 
να απουσιάζουν από τα μαθήματα και κατά τις ακόλου¬ 
θες Εβραϊκές Θρησκευτικές εορτές: 

α) Την παραμονή και την 1η του Εβραϊκού έτους 
β) Την ημέρα της εξιλέωσης 

γ) Την παραμονή και την ημέρα του Εβραϊκού Πά¬ 
σχα 

6. Μαθητές της Μουσουλμανικής Θρησκείας επιτρέ¬ 
πεται να απουσιάζουν από τα μαθήματα και κατά τις 
ακόλουθες Μουσουλμανικές Εορτές: 

α) Σεκέρ Μπαϊράμ 

β) Κουρμπάν Μπαϊράμ και την παραμονή των εορτών 
αυτών 

7. Δε σημειώνονται απουσίες σε βάρος των μαθητών, 
των παραγράφων 4, 5 και 6 του άρθρου αυτού για τις 
αντίστοιχες ημέρες απουσίας από τα μαθήματα. 

8. Κατά την παραμονή των εθνικών επετείων της 28ης 
Οκτωβρίου και της 25ης Μαρτίου πραγματοποιούνται 
εορταστικές εκδηλώσεις. Αν η παραμονή συμπίπτει 
με ημέρα Σαββάτου, Κυριακής ή αργίας, οι ανωτέρω 
εκδηλώσεις πραγματοποιούνται την προηγούμενη της 
αργίας αυτής. 

9. Την 26η Οκτωβρίου πραγματοποιείται η εορτή της 
Σημαίας. 

10. Τη 17η Νοεμβρίου πραγματοποιούνται εκδηλώσεις 
μνήμης. Αν η ημέρα αυτή συμπίπτει με ημέρα Σαββάτου, 
Κυριακής ή αργίας, οι ανωτέρω εκδηλώσεις πραγματο¬ 
ποιούνται την προηγούμενη της αργίας αυτής. 


ΚΕΦΑΛΑΙΟ Β' 

ΥΠΗΡΕΣΙΑΚΑ ΒΙΒΛΙΑ - ΕΝΤΥΠΑ 
Αρθρο 3 

Υπηρεσιακά Βιβλία 

Σε κάθε ΕΠΑ.Λ τηρούνται τα ακόλουθα επίσημα βι¬ 
βλία: 

α) Πρωτόκολλο στο οποίο καταχωρίζονται όλα τα 
εισερχόμενα και εξερχόμενα έγγραφα και κάθε φύσεως 
τίτλοι. Για τα εμπιστευτικά έγγραφα τηρείται με ευθύνη 
του Διευθυντή του ΕΠΑ.Λ ξεχωριστό πρωτόκολλο και 
ιδιαίτερος φάκελος εμπιστευτικών εγγράφων. Για την 
καταχώριση των αιτήσεων δικαιολόγησης απουσιών 
των μαθητών και για τη γραπτή ενημέρωση τους είναι 
δυνατόν να τηρείται ιδιαίτερο πρωτόκολλο, 
β) Βιβλίο πράξεων διευθυντή 
γ) Βιβλίο πράξεων συλλόγου διδασκόντων 
δ) Ημερολόγιο λειτουργίας ΕΠΑ.Λ, στο οποίο καταγρά¬ 
φονται καθημερινά σε συντομία τα κατά την κρίση του 
Διευθυντή σημαντικότερα γεγονότα, που αναφέρονται 
στη λειτουργία του ΕΠΑ.Λ. 

ε) Βιβλία διδασκόμενης ύλης κατά τάξη ή τμήματα 
τάξης, στα οποία καταχωρίζεται την ίδια μέρα από κάθε 
διδάσκοντα ο τίτλος της ενότητας που διδάχθηκε από 
αυτόν. 

στ) Βιβλίο μισθοδοσίας προσωπικού 
ζ) Βιβλίο Βιβλιοθήκης 

η) Βιβλίο υλικού, στο οποίο καταχωρίζονται όλα τα 
μη αναλώσιμα είδη του σχολείου, εκτός από αυτά που 
καταχωρίζονται στο βιβλίο βιβλιοθήκης. 

θ) Μητρώο μαθητών, στο οποίο καταχωρίζονται τα 
προβλεπόμενα από το άρθρο 9 παρ. 2 της απόφασης 
αυτής στοιχεία των μαθητών, που κατά το νόμο ανήκουν 
στο ΕΠΑ.Λ. 

ι) Ευρετήριο, στο οποίο καταχωρίζονται το επώνυμο, 
το όνομα, το όνομα πατέρα και ο αριθμός του μητρώου 
μαθητή όλων των εγγεγραμμένων σε αυτό μαθητών για 
ευχερέστερη ανεύρεση της μερίδας τους στο μητρώο 
μαθητών. 

ια) Βιβλίο φοίτησης μαθητών (απουσιολόγιο) 
ιβ) Βιβλίο επιβολής κυρώσεων στους μαθητές 

Άρθρο 4 

Υπηρεσιακά Έντυπα 

1. Σε κάθε ΕΠΑ.Λ χρησιμοποιούνται τα ακόλουθα έντυ¬ 
πα: 

α) Ατομικά Δελτία μαθητών. Για κάθε μαθητή τηρείται 
ξεχωριστό ατομικό δελτίο, στο οποίο καταχωρίζονται 
κατά την πρώτη εγγραφή και κατά τη διάρκεια της φοί¬ 
τησής του τα προβλεπόμενα από το άρθρο 9 παρ. 1 της 
απόφασης αυτής στοιχεία των μαθητών που ανήκουν 
κατά το νόμο στο ΕΠΑ.Λ. Τα Ατομικά Δελτία, τα οποία 
διαβιβάζονται επισημοποιημένα σε άλλα ΕΠΑ.Λ και ΓΕ.Λ 
επέχουν θέση επίσημου τίτλου μετεγγραφής.Τα Ατομικά 
Δελτία, τα οποία διαβιβάζονται επισημοποιημένα σε 
Επαγγελματικές Σχολές, επέχουν θέση επίσημου τίτλου 
εγγραφής στις σχολές αυτές. 

β)Έντυπα ημερησίων δελτίων φοίτησης των μαθητών 
κατά τάξη ή τμήματα τάξεως, στα οποία καταχωρίζο¬ 
νται οι απουσίες αυτών για κάθε διδακτική ώρα, με 
ευθύνη του διδάσκοντα 

γ) Ωρολόγια προγράμματα διδασκαλίας μαθημάτων, 
δ) Τίτλοι σπουδών 

στ) Έντυπα επαλήθευσης τίτλων 
ζ) Υπηρεσιακά σημειώματα μετεγγραφής μαθητών 
η) Έντυπα εισήγησης ή επιβολής πειθαρχικών κυρώ¬ 
σεων. 

θ) Υπηρεσιακά σημειώματα ενημέρωσης κηδεμόνων, 
ι)Έντυπα αιτήσεων για δικαιολόγηση απουσιών, 
ια) Καταστάσεις βαθμολογίας προφορικής επίδοσης 
μαθητών 

ιβ) Πιστοποιητικά για στρατολογική χρήση 
ιγ) Δελτία κίνησης προσωπικού 
ιδ) Καταστάσεις μισθοδοσίας προσωπικού 
ιε) Βεβαιώσεις φοίτησης. 

Άρθρο 5 

Τύπος, επισημοποίηση, φύλαξη υπηρεσιακών βιβλίων 
και εντύπων 

1. Ο τύπος και οι διαστάσεις των βιβλίων και εντύπων 
που ορίζονται στα προηγούμενα άρθρα της απόφα¬ 
σης αυτής καθορίζονται με υποδείγματα τα οποία κα¬ 
ταρτίζονται από την αρμόδια Κεντρική Υπηρεσία του 
Υπουργείου Εθνικής Παιδείας και Θρησκευμάτων. Τα 
υπηρεσιακά βιβλία πριν από την έναρξη της χρήσης 
τους αριθμούνται κατά σελίδα και θεωρούνται από το 
Διευθυντή του ΕΠΑ.Λ στην τελευταία σελίδα, με σύνταξη 
σχετικής πράξης του για τον αριθμό των σελίδων και 
τη χρήσή τους. 

2. Τα ωρολόγια προγράμματα διδασκαλίας μαθημά¬ 
των επισημοποιούνται με την έναρξη της χρήσης τους 
με σφραγίδα και υπογραφή του Διευθυντή του ΕΠΑ. 
Λ, τα δε ατομικά δελτία επισημοποιούνται κατά τον 
ίδιο τρόπο μόνο εφόσον πρόκειται να διαβιβαστούν σε 
άλλο σχολείο. 

3. Τα υπηρεσιακά βιβλία, τα ωρολόγια προγράμμα¬ 
τα των ιδιωτικών ΕΠΑ.Λ καθώς και τα Ατομικά Δελτία 
των μαθητών τους θεωρούνται από τον αρμόδιο Προ¬ 
ϊστάμενο Γραφείου ΕΕ ή Γραφείου ΔΕ ή το Διευθυντή 
Διεύθυνσης ΔΕ. 

4. Από τα υπηρεσιακά βιβλία και έντυπα φυλάσσονται 
υποχρεωτικά: 

α) Το Μητρώο Μαθητών, τα Βιβλία Πράξεων Διευθυντή 
και Συλλόγου Διδασκόντων, το Ημερολόγιο του ΕΠΑ.Λ, 
το Βιβλίο Μισθοδοσίας προσωπικού, τα βιβλία Υλικού 
και Βιβλιοθήκης και τα Πρωτόκολλα στο διηνεκές. 

β) Το Βιβλίο επιβολής κυρώσεων στους μαθητές επί 
μια διετία από τη λήξη της χρήσης του. 

γ) Τα Ατομικά δελτία για δύο έτη από την ημέρα 
της με οποιονδήποτε τρόπο εξαγωγής και καταχώρι¬ 
σης στην οικεία μερίδα του Μητρώου μαθητών του 
οριστικού αποτελέσματος της τελευταίας στο ΕΠΑ.Λ 
φοίτησης κάθε μαθητή, 

δ) τα αντίγραφα των Δελτίων κίνησης προσωπικού 
καθώς και τα αντίγραφα των καταστάσεων μισθοδο¬ 
σίας επί δύο έτη από τη λήξη του σχολικού έτους στο 
οποίο αφορούν. 

ε) Τα έντυπα ημερησίων δελτίων φοίτησης, τα βιβλία 
φοίτησης (απουσιολόγια), τα έντυπα εισήγησης ή επιβο¬ 
λής πειθαρχικών κυρώσεων, οι καταστάσεις προφορικής 
βαθμολογίας των μαθητών, τα βιβλία ύλης, τα ωρολόγια 
προγράμματα διδασκαλίας μαθημάτων και όλα τα υπό¬ 
λοιπα έντυπα για ένα έτος από τη λήξη του σχολικού 
έτους στο οποίο αφορούν. 


ΚΕΦΑΛΑΙΟ Γ 

ΕΓΓΡΑΦΕΣ - ΜΕΤΕΓΓΡΑΦΕΣ ΜΑΘΗΤΩΝ 
Άρθρο 6 

Προθεσμίες εγγραφών 

Ι.α) Οι εγγραφές των μαθητών ημερήσιων και εσπε¬ 
ρινών ΕΠΑ.Λ για κάθε σχολικό έτος, γίνονται μέχρι την 
ημερομηνία λήξης του προηγούμενου διδακτικού έτους. 
Κατ’εξαίρεση μπορεί να γίνει εγγραφή το μήνα Σεπτέμ¬ 
βριο και μέχρι την έναρξη των μαθημάτων για τους 
μαθητές που εμποδίστηκαν να εγγραφούν για λόγους 
ανωτέρας βίας, καθώς και για τους παραπεμπόμενους 
μαθητές σε επανεξέταση το Σεπτέμβριο. 

β) Ως εγγραφή νοείται η εφάπαξ καταχώρηση στο 
ατομικό δελτίο και στο Μητρώο μαθητών των στοι¬ 
χείων του μαθητή που αναφέρονται στο άρθρο 9 της 
απόφασης αυτής. 

2. Εκπρόθεσμη εγγραφή, είναι δυνατόν να εγκριθεί 
από τον αρμόδιο Προϊστάμενο Γ ραφείου Επαγγελματι¬ 
κής Εκπαίδευσης (Ε.Ε.) ή Γ ραφείου Δ.Ε. ή το Διευθυντή 
Διεύθυνσης ΔΕ το πολύ 10 ημέρες μετά τη λήξη των 
κατ’ εξαίρεση εγγραφών του Σεπτεμβρίου. 

3. Οι απουσίες των μαθητών για το διάστημα από την 
έναρξη των μαθημάτων ως την ημέρα της εκπρόθεσμης 
εγγραφής υπολογίζονται στο ακέραιο. 

4. Στις σχολικές μονάδες των οποίων η λειτουργία 
αρχίζει μετά την έναρξη του σχολικού έτους, οι εγγρα¬ 
φές πραγματοποιούνται μέσα στο πρώτο δεκαήμερο 
από την έναρξη της λειτουργίας τους. 

5. Εγγραφή μαθητή σε ΕΠΑ.Λ επιτρέπεται εφόσον ο 
μαθητής έχει τις απαιτούμενες προϋποθέσεις εγγραφής 
σε αυτό. Φοίτηση μαθητή που δεν έχει νόμιμα εγγράφει 
δεν επιτρέπεται. 

6. Στις σχολικές μονάδες εσπερινής φοίτησης εγγρά- 
φονται οι εργαζόμενοι μαθητές. 

Γ ια την εγγραφή εργαζόμενου μαθητή απαιτείται βε¬ 
βαίωση του εργοδότη ή αν πρόκειται για μαθητή που 
ασχολείται σε δικό του επάγγελμα, βεβαίωση αρμόδιας 
αρχής ή υπηρεσίας ότι στη διάρκεια της ημέρας εργά¬ 
ζεται, ή βεβαίωση του ΟΑΕΔ από την οποία προκύπτει 
η εγγραφή του στα μητρώα ανέργων. 

7. Οι Δ/ντές των σχολικών μονάδων υποχρεώνονται 
να προβαίνουν στην επαλήθευση των τίτλων σπουδών 
που κατατίθενται για την εγγραφή των μαθητών. 

Αρθρο 7 

Εγγραφές -Μετεγγραφές 

1. Στην Α' Τάξη εγγράφονταί: 

α) Κάτοχοι απολυτηρίου γυμνασίου ή ενδεικτικού Γ' 
τάξης του παλαιού εξαταξίου γυμνασίου. 

β) Μαθητές της Α' Τ άξης παρελθόντων ετών των Γ εν. 
Λυκείων, ΤΕΛ, Ενιαίων Λυκείων, ΛΕΝ, ΕΠΛ. 

γ) Μαθητές της Α' & Β' Τάξης του 1ου κύκλου ΤΕΕ. 

δ) Μαθητές της Α' & Β' Τάξης των ΤΕΣ. 

ε) Μαθητές της Δ' Τάξης παλαιού εξαταξίου Γυμνα¬ 
σίου. 

στ) Απορριπτόμενοι μαθητές της Α' Τ άξης του ΕΠΑ.Λ. 

ζ) Μαθητές της Α' και Β' τάξης Εσπερινού ΤΕΛ και 
ΤΕΣ. 

2. Στην Α' Τάξη μετεγγράφονταί: 

Μαθητές της Α' Τ άξης του ΓΕ.Λ. ή ΕΠΑ.Λ 

3. Στην Β' Τάξη του ΕΠΑ.Λ εγγράφονταί: 

α) Όσοι προάγονται από την Α' τάξη του ΕΠΑ.Λ. 

β) Κάτοχοι πτυχίου Α' ή Β' Κύκλου ΤΕΕ. 
γ) Μαθητές της Ε' & ΣΤ' Τάξης του παλαιού εξαταξίου 
Γ υμνασίου, 

δ) Μαθητές παρελθόντων ετών της Β' & Γ' Τάξης του 
Γ εν. Λυκείου, ΤΕΛ, Εν. Λυκείου, ΛΕΝ, ΕΠΛ. 
ε) Μαθητές του 2ου Κύκλου ΤΕΕ. 
στ) Προαχθέντες της Α' Τ άξης των Γ εν. Λυκείων, ΤΕΛ, 
Εν. Λυκείων, ΛΕΝ, ΕΠΛ. 

ζ) Προαχθέντες της Δ' Τάξης του παλαιού εξαταξίου 
Γ υμνασίου, 

η) Κάτοχοι πτυχίου ΤΕΣ και των ισοτίμων προς αυτές 
σχολών. 

θ) Μαθητές που προήχθησαν από την Β' Τάξη ΕΠΑ.Λ 
και επιθυμούν να φοιτήσουν σε διαφορετικό τομέα, 
ι) Απορριπτόμενοι της Β' Τάξης ΕΠΑΛ. 
ια) Κάτοχοι πτυχίου ΕΠΑ.Σ. 
ιβ) Μαθητές της Α' και Β' τάξης ΕΠΑ.Σ 
ιγ) Κάτοχοι πτυχίου ΤΕΛ και των ισοτίμων προς αυτά 
σχολών. 

ιδ) Μαθητές της Γ' τάξης Εσπερινού ΤΕΛ. 

4. Στη Β' Τάξη μετεγγράφονταί: 

α) Προαχθέντες της Α' Τάξης ΓΕ.Λ. 
β) Μαθητές της Β' και Γ' ΓΕ.Λ. 

5. Στην Γ' Τ άξη των ΕΠΑ.Λ εγγράφονταί: 

α) Οι προαχθέντες από τη Β' τάξη ΕΠΑ.Λ σε ειδικότητα 
του ίδιου τομέα. 

β) Οι απορριπτόμενοι μαθητές της Γ' ΕΠΑ.Λ., στην ίδια 
ή άλλη ειδικότητα του ίδιου τομέα. 

Οι διατάξεις του παρόντος άρθρου δεν έχουν εφαρ¬ 
μογή για όσους έχουν ολοκληρώσει τις σπουδές τους 
(έχουν λάβει Απολυτήριο) σε Λύκεια ή σε ισότιμα προς 
αυτά σχολεία. 

Άρθρο 8 

Δικαιολογητικά εγγραφής 

Για την εγγραφή μαθητή απαιτούνται τα ακόλουθα 
δικαιολογητικά: 

Ι.α) Απολυτήριο γυμνασίου ή ενδεικτικό Γ' τάξης του 
παλαιού εξαταξίου γυμνασίου ή 
β) Επικυρωμένο αντίγραφο πτυχίου για όλες τις πε¬ 
ριπτώσεις όπου αυτό αποτελεί τυπικό προσόν κατά τις 
διατάξεις του προηγούμενο άρθρου. Στη περίπτωση 
αυτή, για να ολοκληρωθεί η εγγραφή, το ΕΠΑ.Λ στο 
οποίο γίνονται οι εγγραφές πρέπει με έγγραφο του να 
ζητήσει επαλήθευση τίτλου και ακριβές απόσπασμα 
του μητρώου του μαθητή από το σχολείο έκδοσης του 
πτυχίου ή 

γ) Πιστοποιητικό σπουδαστικής κατάστασης του μα¬ 
θητή από το σχολείο στο οποίο φοιτούσε ή από το σχο¬ 
λείο στο οποίο φυλάσσονται τα αρχεία σχολείου που 
καταργήθηκε. Στη περίπτωση αυτή, για να ολοκληρωθεί 
η εγγραφή, το σχολείο που εκδίδει το πιστοποιητικό 
σπουδαστικής κατάστασης στέλνει το ατομικό δελτίο 
του μαθητή επισημοποιημένο στο σχολείο που γίνεται 
η εγγραφή με την παρατήρηση ότι αυτό επέχει θέση 
επίσημου τίτλου εγγραφής. 

Σε όλες τις περιπτώσεις εγγραφής αν έχει κατατεθεί 
πρωτότυπος τίτλος (απολυτήριο Γ υμνασίου) αυτός δεν 
επιστρέφεται. 

2) Υπεύθυνη δήλωση για την κηδεμονία του μαθητή. 
Κηδεμόνας του μαθητή, εφόσον αυτός είναι ανήλικος, 
είναι ο πατέρας ή η μητέρα και απουσία αυτών ή κω- 
λυομένων από τον νόμο, ο έχων την επιμέλεια αυτού 


σύμφωνα με τις διατάξεις του Αστικού Κώδικα ή το υπό 
τούτου νομίμως κατά περίπτωση ή παγίως εξουσιοδο¬ 
τημένο ενήλικο μέλος της οικογένειας του. 

3) Υπεύθυνη δήλωση του κηδεμόνα του μαθητή ή του 
ίδιου αν είναι ενήλικος για τον τομέα και την ειδικότητα 
που επιθυμεί να παρακολουθήσει. 

4) Υπεύθυνη δήλωση του ν. 1599/1986, όπως τροποποι¬ 
ήθηκε και ισχύει, του κηδεμόνα του μαθητή ή του ιδίου 
αν είναι ενήλικος, σχετικά με τη διπλή φοίτηση σύμφωνα 
με το άρθρο 10 της απόφασης αυτής. 

5) Πιστοποιητικό του δήμου ή της κοινότητας στα μη¬ 
τρώα της οποίας είναι εγγεγραμμένος ο μαθητής στην 
περίπτωση που δεν έχει αστυνομική ταυτότητα, ώστε να 
καταχωρίζονται τα στοιχεία του μαθητή που ορίζονται 
στο άρθρο 9 της παρούσας υπουργικής απόφασης. 

6) Ατομικό Δελτίο Υγείας του μαθητή για το μάθημα 
της Φυσικής Αγωγής, το οποίο κατατίθεται στο ΕΠΑ.Λ 
το αργότερο μέχρι την έναρξη των μαθημάτων. 

Άρθρο 9 

Στοιχεία που καταχωρίζονται κατά την εγγραφή 
και φοίτηση των μαθητών 

1. Τα στοιχεία που καταχωρίζονται στο Ατομικό Δελ¬ 
τίο κατά την πρώτη εγγραφή του μαθητή και κατά τη 
διάρκεια της φοίτησης του στο ΕΠΑ.Λ είναι: 

α) Στοιχεία ταυτότητας, δηλ. επώνυμο, όνομα, όνομα 
πατέρα, επώνυμο και όνομα μητέρας, έτος γεννήσεως, 
Δήμος ή Κοινότητα όπου είναι εγγεγραμμένος ο μαθη¬ 
τής, αριθμός δημοτολογίου, θρήσκευμα. Στοιχεία που 
δεν αναγράφονται στις ταυτότητες ή τα πιστοποιητικά 
γέννησης δεν καταχωρίζονται στα υπηρεσιακά βιβλία 
και έντυπα εκτός και αν δηλώνονται με υπεύθυνη δή¬ 
λωση του ν. 1599/1986 των γονέων ή του κηδεμόνα του 
μαθητή. 

β) Στοιχεία εισόδου δηλ. το είδος του τίτλου, με βάση 
τον οποίον εγγράφεται ο μαθητής. 

γ) Στοιχεία επίδοσης δηλ. γενική και αναλυτική κατά 
μάθημα ετήσια προφορική και γραπτή βαθμολογία. 

δ) Στοιχεία φοίτησης και διαγωγής δηλ. σύνολο απου¬ 
σιών κατά τετράμηνο καθώς και οι επιβαλλόμενες με 
πράξεις αρμοδίου οργάνου κυρώσεις ή απονεμόμενες 
τιμητικές διακρίσεις. 

ε) Στοιχεία κηδεμόνα δηλ. επώνυμο, όνομα, πλήρης 
διεύθυνση κατοικίας του κηδεμόνα (Οδός, αριθμός, πε¬ 
ριοχή, πόλη, ΤΚ και αριθμός τηλεφώνου). 

2. Τα στοιχεία που καταχωρίζονται κατά την πρώτη 
εγγραφή του μαθητή και κατά τη διάρκεια της φοίτησης 
του στο Μητρώο μαθητών είναι: 

α) Στοιχεία ταυτότητας, δηλ: επώνυμο, όνομα, όνομα 
πατέρα, όνομα μητέρας, επώνυμο μητέρας, έτος γεν¬ 
νήσεως, Δήμος ή Κοινότητα όπου είναι εγγεγραμμέ¬ 
νος, αριθμός δημοτολογίου, θρήσκευμα. Στοιχεία που 
δεν αναγράφονται στις ταυτότητες ή τα πιστοποιητικά 
γέννησης δεν καταχωρίζονται στα υπηρεσιακά βιβλία 
και έντυπα, εκτός και αν δηλώνονται με υπεύθυνη δή¬ 
λωση του ν. 1599/1986 των γονέων ή του κηδεμόνα του 
μαθητή. 

β) Στοιχεία εισόδου δηλ. το είδος του τίτλου, με βάση 
τον οποίον εγγράφεται ο μαθητής. 

γ) Στοιχεία εξόδου δηλ. το είδος του τίτλου, με βάση 
τον οποίον απολύεται ή μετεγγράφεται ο μαθητής 

δ) Στοιχεία επίδοσης δηλ. η ετήσια βαθμολογία του 
κάθε μαθήματος, καθώς επίσης και ο γενικός ετήσιος 

βαθμός αυτών στην περίπτωση προαγωγής ή απόλυσης 
του μαθητή. 

ε). Στοιχεία διαγωγής, δηλαδή ο χαρακτηρισμός της 
διαγωγής κάθε μαθητή. 

3. Μέχρι την με οποιονδήποτε τρόπο έξοδο των μα¬ 
θητών από το ΕΠΑ.Λ μπορεί να γίνει διόρθωση τυχόν 
εσφαλμένων στοιχείων ταυτότητας κάποιου μαθητή, 
με αίτησή του ή με αίτηση του κηδεμόνα του αν είναι 
ανήλικος. Η διόρθωση αυτή ενεργείται από το Διευθυ¬ 
ντή του σχολείου με κόκκινο μελάνι βάσει του δελτίου 
αστυνομικής ταυτότητας του μαθητή ή ελλείψει αυτού, 
βάσει πιστοποιητικού γέννησης του οικείου Δήμου ή 
Κοινότητας. Η διόρθωση σφραγίζεται και μονογράφεται 
από το Διευθυντή του ΕΠΑ.Λ. 

4. Μετά την κατά τα ανωτέρω πρώτη εγγραφή μαθη¬ 
τή στο ΕΠΑ.Λ η φοίτηση αυτού σε άλλο ΕΠΑ.Λ ή ΓΕ.Λ 
επιτρέπεται μόνο με μετεγγραφή. 

5. Η φοίτηση μαθητών που δεν ενεγράφησαν νόμιμα δεν 
επιτρέπεται. Εξαίρεση υπάρχει μόνο για τους μαθητές που 
είναι σε εξέλιξη η διαδικασία της μετεγγραφής τους. 

Αρθρο 10 
Διπλή Φοίτηση 

Δεν επιτρέπεται η ταυτόχρονη φοίτηση σε ΕΠΑ.Λ. 
και σε άλλο σχολείο της δευτεροβάθμιας εκπαίδευσης 
οποιουδήποτε υπουργείου ή σε σχολή της τριτοβάθμιας 
εκπαίδευσης. 

Αρθρο 11 

Εγγραφές Ελλήνων μαθητών ξένων σχολικών μονά¬ 
δων που λειτουργούν στην αλλοδαπή και αλλοδαπών 
μαθητών 

1. Έλληνες ή ομογενείς μαθητές που προσκομίζουν 
ενδεικτικό ή αποδεικτικό σπουδών ή άλλο αποδεικτι¬ 
κό στοιχείο της μαθητικής κατάστασης από αλλοδαπό 
σχολείο γενικής εκπ/σης εγγράφονται στα ΕΠΑ.Λ μετά 
τη λήψη της ισοτιμίας του αναφερόμενου αποδεικτι¬ 
κού τους. Η εγγραφή πραγματοποιείται μέχρι τις 15 
Οκτωβρίου. 

2. Έλληνες και ομογενείς μαθητές που προσκομίζουν 
ενδεικτικό ή αποδεικτικό σπουδών ή άλλο αποδεικτι¬ 
κό στοιχείο της μαθητικής κατάστασης από αλλοδαπό 
τεχνικό ή επαγγελματικό σχολείο μπορούν να εγγρά- 
φονται οποτεδήποτε μέσα στο διδακτικό έτος σε αντί¬ 
στοιχη τάξη των ΕΠΑ.Λ που λειτουργούν στην Ελλάδα. 
Για την εγγραφή τους απαιτείται λήψη ισοτιμίας από 
τον ΟΕΕΚ. 

3. Γ ια την εγγραφή και φοίτηση αλλοδαπών μαθητών 
στα ΕΠΑ.Λ ακολουθείται η διαδικασία που προβλέπεται 
στις παραγράφους 1, 2, 4 και 5 του π.δ. 529/1989 (ΦΕΚ 
223 Α). 

Άρθρο 12 

Περιπτώσεις μετεγγραφών - Προθεσμίες 

Α. Μετεγγραφές που πραγματοποιούνται ύστερα από 
αίτηση του Κηδεμόνα του μαθητή ή του ιδίου αν είναι 
ενήλικος. 

1. Επιτρέπεται η μετεγγραφή μαθητών από δημόσιο 
ΕΠΑ.Λ σε άλλο δημόσιο ΕΠΑ.Λ στις ακόλουθες περι¬ 
πτώσεις: 

α) Αν η οικογένεια του μαθητή ή του κηδεμόνα του 
άλλαξε τόπο κατοικίας 

β) Αν ο μαθητής πρόκειται να επιστρέφει στην πόλη 
της μόνιμης κατοικίας της οικογένειας του. 


γ) Αν την επιμέλεια του μαθητή ανέλαβε άλλο πρό¬ 
σωπο που διαμένει σε άλλο τόπο. 

δ) Αν ο μαθητής ημερήσιας σχολικής μονάδας άρ¬ 
χισε να εργάζεται και ζητά μετεγγραφή για εσπερινή 
σχολική μονάδα 

ε) Αν ο μαθητής εσπερινής σχολικής μονάδας έπαψε 
να εργάζεται και ζητά μετεγγραφή για ημερήσια σχο¬ 
λική μονάδα 

στ) Αν ο μαθητής προτίθεται να παρακολουθήσει 
τομέα ή ειδικότητα που δεν υπάρχουν στο ΕΠΑ.Λ στο 
οποίο είναι εγγεγραμμένος. 

Οι μετεγγραφές της παραγράφου αυτής γίνονται 
με έγκριση του Δ/ντή του ΕΠΑ.Λ στο οποίο θέλει να 
μετεγγραφεί ο μαθητής και θα συνοδεύονται από τα 
απαραίτητα στοιχεία που θα βεβαιώνουν το λόγο για 
τον οποίο ζητείται η μετεγγραφή. Ο Διευθυντής μπορεί 
να ζητήσει από τον ενδιαφερόμενο κάθε αποδεικτικό 
στοιχείο που θα θεωρήσει απαραίτητο για να βεβαιωθεί 
αν αληθεύει ο προβαλλόμενος λόγος μετεγγραφής. 

Οι μετεγγραφές αυτές πραγματοποιούνται από την 
αρχή του σχολικού έτους μέχρι και τις 15 Οκτωβρίου, 
εκτός αν πρόκειται για μετεγγραφή τέκνων δημοσίων 
πολιτικών και στρατιωτικών υπαλλήλων ή υπαλλήλων 
οργανισμών δημοσίου ή ιδιωτικού δικαίου που μετατίθε¬ 
νται μετά τις 15 Οκτωβρίου από την πόλη της σχολικής 
μονάδας που φοιτούν τα τέκνα τους ή αν πρόκειται για 
διακοπή λειτουργίας του ΕΠΑ.Λ. ή τομέα ή στην περί¬ 
πτωση ιδιαίτερα σημαντικού λόγου που εκτιμάται από 
τον Προϊστάμενο Γ ραφείου ΕΕ ή Γ ραφείου ΔΕ ή το Διευ¬ 
θυντή Διεύθυνσης στην αρμοδιότητα του οποίου ανήκει 
η σχολική μονάδα που μετεγγράφεται ο μαθητής. 

2. Επιτρέπεται η μετεγγραφή μαθητή Ιδιωτικού ΕΠΑΛ 
σε δημόσιο ΕΠΑΛ και αντιστρόφως. Οι μετεγγραφές 
αυτές πραγματοποιούνται από την αρχή του σχολικού 
έτους μέχρι τις 31 Μαρτίου. 

3. Επιτρέπεται η μετεγγραφή μαθητών δημοσίων και 
ιδιωτικών ΓΕ.Λ σε δημόσια ΕΠΑ.Λ και αντιστρόφως. Οι 
μετεγγραφές αυτές πραγματοποιούνται από την αρχή 
του σχολικού έτους μέχρι τις 15 Οκτωβρίου. 

Β. Μετεγγραφές μαθητών που πραγματοποιούνται 
λόγω υπηρεσιακής ανάγκης ακόμη κα χωρίς την αίτηση 
των κηδεμόνων τους ή των ιδίων αν είναι ενήλικοι. 

1. Από δημόσια ΕΠΑ.Λ σε δημόσιο ΕΠΑ.Λ στις ακόλου¬ 
θες περιπτώσεις: 

α) κατάργησης ή συγχώνευσης των σχολικών μονά¬ 
δων 

β) ίδρυσης νέας σχολικής μονάδας 

γ) επιβολής σε μαθητή της ποινής της αλλαγής σχο¬ 
λικού περιβάλλοντος 

2. Από Ιδιωτικό ΕΠΑ.Λ σε δημόσιο ΕΠΑ.Λ στις ακόλου¬ 
θες περιπτώσεις: 

α) παύσης της λειτουργίας του ιδιωτικού ΕΠΑ.Λ ή 
τάξης του. 

β) επιβολής σε μαθητή της ποινής της αλλαγής του 
σχολικού περιβάλλοντος. 

Οι μετεγγραφές εξαιτίας κατάργησης, συγχώνευσης ή 
ίδρυσης σχολικών μονάδων γίνονται με βάση τα χωρο¬ 
ταξικά δεδομένα σε συνδυασμό με τις προτιμήσεις των 
κηδεμόνων και των μαθητών, όπου αυτό είναι δυνατό. 

Ο Προϊστάμενος του αρμόδιου Γ ραφείου ΕΈ. ή Γ ρα¬ 
φείου ΔΕ ή ο Διευθυντής της Διεύθυνσης ΔΕ από την 
οποία μετεγγράφεται ο μαθητής έχει αποφασιστική 
αρμοδιότητα για τις μετεγγραφές που γίνονται σύμφω- 

να με το άρθρο αυτό, καθώς και για την επιλογή της 
σχολικής μονάδας στην οποία θα γίνει η μετεγγραφή. Η 
αρμοδιότητα του, είναι εκτελεστική μόνο για τις ενέρ¬ 
γειες που αφορούν την πραγματοποίηση των κυρώσεων 
αλλαγής σχολικού περιβάλλοντος. 

Άρθρο 13 

Διαδικασία μετεγγραφών 

1. Ο Διευθυντής του ΕΠΑ.Λ. από το οποίο γίνεται η 
μετεγγραφή αμέσως μετά την με οποιοδήποτε τρόπο 
έγκριση της μετεγγραφής έχει καθήκον αμέσως και 
πάντως όχι αργότερα από δέκα (10) ημέρες να: 

α) συμπληρώσει και επισημοποιήσει με σφραγίδα και 
υπογραφή το πρωτότυπο ατομικό δελτίο του μετεγγρα- 
φόμενου μαθητή που πρόκειται να αποσταλεί 

β) μεταφέρει από το πρωτότυπο ατομικό δελτίο σε 
ομοιότυπο τα στοιχεία επώνυμο, όνομα, όνομα πατέρα 
και μητέρας, τον αριθμό μητρώου μαθητών, τα στοιχεία 
επίδοσης που ενδεχόμενα υπάρχουν (βαθμούς, τα σχετικά 
με το σχολικό έτος στο οποίο γίνεται η μετεγγραφή και τα 
διαβιβαστικά στοιχεία του ατομικού δελτίου αριθμ. πρω¬ 
τοκόλλου, ημερομηνία, σχολείο προορισμού, διαταγή). 

γ) ενημερώσει το μητρώο μαθητών σχετικά με τη 
μεταβολή αυτή και 

δ) στείλει υπηρεσιακά και με απόδειξη στο ΕΠΑ.Λ στο 
οποίο γίνεται η μετεγγραφή το συμπληρωμένο σύμφω¬ 
να με τα παραπάνω πρωτότυπο ατομικό δελτίο 

2. Στην περίπτωση ιδιωτικών ΕΠΑ.Λ., το πρωτότυπο 
ατομικό δελτίο θεωρείται και από τον αρμόδιο Προϊ¬ 
στάμενο Γ ραφείου Ε.Ε. ή Γ ραφείου ΔΕ ή το Διευθυντή 
Διεύθυνσης ΔΕ πριν αποσταλεί. 

3. Το συντασσόμενο σύμφωνα με το εδάφιο β της 
παραγραφ. 1 του άρθρου αυτού αντίγραφο ατομικού 
δελτίου μπορεί να είναι πλήρες φωτοαντίγραφο του 
πρωτότυπου, το οποίο επισημοποιείται και παίρνει τη 
θέση του πρωτότυπου που διαβιβάστηκε. 

4. Ο Διευθυντής υποχρεούται ακόμη να εφοδιάσει το 
μετεγγραφόμενο μαθητή με ειδικό υπηρεσιακό σημεί¬ 
ωμα με το οποίο αυτός θα μπορεί να παρακολουθήσει 
τη διδασκαλία των μαθημάτων στο ΕΠΑ.Λ. που μετεγ- 
γράφεται, ώσπου να παραληφθεί το ατομικό του δελτίο 
από τη σχολική αυτή μονάδα. 

5. Ο Διευθυντής του ΕΠΑ.Λ. στο οποίο γίνεται η μετεγ¬ 
γραφή, μόλις παραλάβει το ατομικό δελτίο του μετεγ- 
γραφόμενου μαθητή, καταχωρίζει τα στοιχεία του στο 
μητρώο μαθητών και εντάσσει το ατομικό δελτίο αυτό 
στην κατάλληλη σειρά μεταξύ των ατομικών δελτίων 
των μαθητών της ίδιας τάξης. 

6. Αφού ολοκληρωθεί η διαδικασία που καθορίζεται 
από την προηγούμενη παράγραφο, η μετεγγραφή θεω¬ 
ρείται ότι έχει γίνει και ο μαθητής συμπεριλαμβάνεται 
στη δύναμη της σχολικής μονάδας. 

7. Στις περιπτώσεις εκείνες που η μετεγγραφή γίνεται 
μετά από έγκριση του Διευθυντή του ΕΠΑ.Λ. στο οποίο 
μετεγγράφεται ο μαθητής, ο Διευθυντής αυτός τη γνω¬ 
στοποιεί το ταχύτερο δυνατό με υπηρεσιακό σημείωμα 
στο Διευθυντή του ΕΠΑ.Λ. από το οποίο μετεγγράφεται 
και στη συνέχεια ακολουθείται η διαδικασία που ορίζε¬ 
ται από την παρ. 1 του άρθρου αυτού. 

8. Οι αιτήσεις για μετεγγραφή των ενδιαφερομένων 
υποβάλλονται στα όργανα εκείνα που είναι για κάθε 
περίπτωση αρμόδια για την έγκριση σύμφωνα με τις 
διατάξεις της απόφασης αυτής. 


Αρθρο 14 

Ένταξη μετεγγραφόμενων μαθητών 

Μαθητές που μετεγγράφονται σε άλλο ΕΠΑ.Λ. εντάσ¬ 
σονται στην τάξη, τον τομέα και την ειδικότητα στην 
οποία είχαν ενταχθεί στο ΕΠΑ.Λ. από το οποίο πήραν 
μετεγγραφή. Οι μαθητές των ημερήσιων ΕΠΑ.Λ. μετεγ- 
γράφονται στα εσπερινά ΕΠΑ.Λ ως ακολούθως: 

α) Μαθητές της Α' τάξης ημερήσιων ΕΠΑ.Λ. μετεγ- 
γράφονται αντίστοιχα στην Α' τάξη εσπερινών ΕΠΑ.Λ 
και αντιστρόφως. 

β) Μαθητές της Β' τάξης των ημερήσιων ΕΠΑ.Λ μετεγ- 
γράφονται στην Β' τάξη των εσπερινών ΕΠΑ.Λ. 

γ) Μαθητές της Β' τάξης των εσπερινών ΕΠΑ.Λ μετεγ- 
γράφονται στην Β' τάξη των ημερησίων ΕΠΑ.Λ μέχρι 
15 Οκτωβρίου. 

δ) Μαθητές της Γ' τάξης των ημερησίων ΕΠΑ.Λ μετεγ- 
γράφονται στην Γ' τάξη των εσπερινών ΕΠΑ.Λ 

ε) Μαθητές της Γ' τάξης των εσπερινών ΕΠΑ.Λ μετεγ- 
γράφονται στην Β' τάξη των ημερησίων ΕΠΑ.Λ 

στ) Μαθητές της Δ' τάξης των εσπερινών ΕΠΑ.Λ με- 
τεγγράφονται στην Γ' τάξη των ημερησίων ΕΠΑ.Λ 

Άρθρο 15 

Απουσίες μετεγγραφόμενων μαθητών 

1) Ο μετεγγραφόμενος σε σχολείο άλλης πόλης μα¬ 
θητής δεν θεωρείται ότι απουσιάζει από τα μαθήματα 
για τις ημέρες που απαιτούνται για τη μετάβαση του 
από τη μια πόλη στην άλλη. 

2) Αν από τη διακοπή της φοίτησης στο σχολείο μέχρι 
την προσέλευση του μετεγγραφόμενου μαθητή στο σχο¬ 
λείο της νέας διαμονής μεσολάβησε κατά την κρίση του 
συλλόγου καθηγητών χρόνος μεγαλύτερος από τον από¬ 
λυτα αναγκαίο για την μετάβασή του, σημειώνονται απου¬ 
σίες για τις ημέρες καθυστέρησης, οι οποίες λαμβάνονται 
υπόψη και για το χαρακτηρισμό της φοίτησης του. 

Αρθρο 16 

Κηδεμονία ανήλικων μαθητών 

1) Κηδεμόνας του μαθητή, εφόσον αυτός είναι ανήλι¬ 
κος, είναι ο πατέρας ή η μητέρα και απουσία αυτών ή 
κωλυομένων από το νόμο, ο έχων την επιμέλεια αυτού, 
σύμφωνα με τις διατάξεις του Αστικού Κώδικα, ή το 
ενήλικο μέλος της οικογένειας του, το οποίο είναι νό¬ 
μιμα εκτάκτως ή παγίως εξουσιοδοτημένο από αυτόν. 
Ο κηδεμόνας του μαθητή έχει τις από το άρθρο 22 της 
απόφασης αυτής προβλεπόμενες υποχρεώσεις. 

2) Ο κατά την προηγούμενη παράγραφο κηδεμόνας, 
εφόσον δεν κατοικεί στην έδρα του ΕΠΑ.Λ., αντιπρο¬ 
σωπεύεται από ενήλικο πρόσωπο, εγγράφως εξουσιο¬ 
δοτημένο από αυτόν, που κατοικεί νόμιμα στην έδρα 
του ΕΠΑ.Λ. 

3) Όπου στην απόφαση αυτή αναφέρεται ο κηδεμό¬ 
νας νοείται και ο κατά την προηγούμενη παράγραφο 
οριζόμενος αντιπρόσωπος αυτού. 

4) Κανένα στοιχείο για τη σχολική κατάσταση του 
μαθητή δε γνωστοποιείται και δεν παρέχεται σε άλλο 
πρόσωπο, εκτός από τον κηδεμόνα αυτού ή άλλο συγγε¬ 
νικό πρόσωπο εξουσιοδοτημένο με απλή εξουσιοδότηση 
από τον έχοντα την κηδεμονία του μαθητή. 

5) Η προσέλευση των κηδεμόνων των μαθητών μπορεί 
να πραγματοποιείται και κατά τη διάρκεια των θερινών 
διακοπών κατά τις ημέρες που ορίζονται από σχετικές 
αποφάσεις. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17323 


6) Οι μαθητές που έχουν συμπληρώσει το 18ο έτος 
της ηλικίας τους μπορούν να χειρίζονται μόνοι τους τις 
σχολικές τους υποθέσεις. 

7) Ο κηδεμόνας του μαθητή οφείλει να προσέλθει 
στο ΕΠΑ.Λ. και να δηλώσει ενυπόγραφα ότι είναι ο νό¬ 
μιμος κηδεμόνας του μαθητή κατά την πρώτη εγγραφή 
του στο ΕΠΑ.Λ και κατά την εγγραφή κάθε σχολικού 
έτους. 

ΚΕΦΑΛΑΙΟ Δ' 

ΦΟΙΤΗΣΗ ΜΑΘΗΤΩΝ 

Άρθρο 17 

Φοίτηση μαθητών - Απουσίες 

1. Η προαγωγή και η απόλυση των μαθητών των ΕΠΑ.Λ. 
εξαρτάται από την τακτική τους φοίτηση στο σχολείο και 
από την επίδοσή τους κατά τη διάρκεια του διδακτικού 
έτους. 

2. Η τακτική φοίτηση ή απουσία των μαθητών από το 
ΕΠΑ.Λ κατά τις ώρες λειτουργίας του αποτελούν τα 
κριτήρια για το χαρακτηρισμό της φοίτησης αυτών ως 
επαρκούς ή ελλιπούς ή ανεπαρκούς. 

3. Οι απουσίες αριθμούνται ανά μία για κάθε διδα¬ 
κτική ώρα. 

4. Απουσία μαθητή από τις πολιτιστικές ή αθλητικές 
εκδηλώσεις που πραγματοποιούνται στα πλαίσια του 
ωρολογίου προγράμματος του ΕΠΑ.Λ. λογίζεται ως 
απουσία από τα διδασκόμενα μαθήματα για ισάριθμες 
διδακτικές ώρες, η δε απουσία από περίπατο λογίζεται 
ως απουσία για ισάριθμες διδακτικές ώρες, όσα και τα 
ωριαία μαθήματα που δε διδάχθηκαν για το λόγο αυτό 
κατά την ίδια μέρα. 

Εξαίρεση επιτρέπεται στις περιπτώσεις που κατά 
την κρίση του Διευθυντή του ΕΠΑ.Λ. η συμμετοχή του 
μαθητή στις ανωτέρω εκδηλώσεις καθίσταται εκ των 
πραγμάτων αδύνατη. 

Άρθρο 18 

Περιπτώσεις δικαιολογημένης απουσίας 

1. Για το χαρακτηρισμό της φοίτησης των μαθητών, 
κατά την έννοια του άρθρου 20 αυτής της απόφασης, 
δε λαμβάνονται υπόψη: 

α) Απουσία από το ΕΠΑ.Λ. κατά τις ώρες λειτουργίας 
αυτού, μαθητών αποστελλομένων στο εξωτερικό ή το 
εσωτερικό για ειδική αποστολή σύμφωνα με έγγραφη 
εντολή του Υπουργού Εθνικής Παιδείας και Θρησκευ¬ 
μάτων. 

β) Απουσία μαθητών που απασχολούνται οπωσδήποτε 
σε εργασία που ανατέθηκε σε αυτούς από το Διευθυντή 
ή με πράξη του Συλλόγου των διδασκόντων 

γ) Απουσία μαθητών για την προσέλευση τους αποδε¬ 
δειγμένα ενώπιον του Συμβουλίου Επιλογής Οπλιτών. 

δ) Απουσία λόγω συμμετοχής σε επίσημες αθλητι¬ 
κές εκδηλώσεις, πιστοποιούμενη από αρμόδια δημόσια 
αθλητική αρχή. 

ε) Απουσία μαθητών: α) του Καθολικού Δόγματος, β) 
Εβραϊκού θρησκεύματος, γ) Μουσουλμανικού θρησκεύ¬ 
ματος κατά τις ημέρες των εορτών που αναφέρονται 
στις παραγράφους 4, 5, 6 του άρθρου 2 της απόφασης 
αυτής. 

ζ) Απουσία μαθητών που απαλλάσσονται νόμιμα, εν 
μέρει ή συνολικά από τη συμμετοχή τους στη διδα¬ 
σκαλία μαθημάτων κατά τα στο επόμενο άρθρο ορι¬ 
ζόμενα. 


η) Απουσίες μαθητών από το ΕΠΑ.Λ κατά τις ώρες 
λειτουργίας του, οι οποίες οφείλονται σε ολιγόωρη 
ή ολιγοήμερη απεργία των υπεραστικών λεωφορείων 
ΚΤΕΛ, που βεβαιώνεται κατά τόπους από τον Οικείο 
Νομάρχη. 

θ) Απουσίες μαθητών από το ΕΠΑ.Λ. κατά τις ώρες 
λειτουργίας του, που οφείλονται στις επιβαλλόμενες 
κυρώσεις μέχρι τριών το πολύ ημερών κατά την κρίση 
του συλλόγου καθηγητών. 

ι) Απουσίες μαθητών μέχρι τριών το πολύ ημερών 
κατά μήνα, οφειλόμενες στην ανάγκη μεταγγίσεως αί¬ 
ματος σε ειδικό νοσηλευτικό ίδρυμα λόγω μεσογειακής 
ή δρεπανοκυτταρικής αναιμίας από την οποία πάσχουν. 
Οι απουσίες αυτές δεν μπορούν να υπερβαίνουν αθροι¬ 
στικά για όλο το έτος τις απουσίες είκοσι τεσσάρων 
(24) ημερών. 

ια) Απουσίες μαθητών που οφείλονται σε θεραπεία 
αρχική ή συνεχιζόμενη σε χώρες του εξωτερικού. Στις 
περιπτώσεις αυτές δεν υπολογίζονται και οι απουσίες 
τριών ημερών, για τη μετάβαση και επιστροφή, πέρα 
από τις βεβαιούμενες από τα σχετικά ιατρικά πιστο¬ 
ποιητικά. 

ιβ) Απουσίες, μέχρι είκοσι τεσσάρων (24) ημερών 
για όλο το διδακτικό έτος, μαθητών που πάσχουν από 
σακχαρώδη διαβήτη και με το ιατρικό δεδομένο ότι η 
πάθηση είναι βαρύτατη και απαιτεί καθημερινά ενέσεις 
ινσουλίνης, επανειλημμένες μετρήσεις του σακχάρου 
του αίματος, καθώς και εισαγωγές στο νοσοκομείο. 

ιβ) Απουσίες μαθητών λόγω συμμετοχής τους σε εθε¬ 
λοντική αιμοδοσία ως εξής. Της ημέρας της αιμοδοσίας 
όταν ο μαθητής προσφέρει αίμα για ασθενή του συγγε¬ 
νικού του περιβάλλοντος. Μίας (1) ημέρας επιπλέον όταν 
ο μαθητής με δική του πρωτοβουλία προσέρχεται να 
προσφέρει αίμα σε κέντρο αιμοδοσίας. Δύο (2) επιπλέον 
ημερών, όταν ο μαθητής ανταποκρίνεται σε πρόσκληση 
υπηρεσίας αιμοδοσίας για κάλυψη έκτακτης ανάγκης ή 
όταν συμμετέχει σε οργανωμένη ομαδική αιμοληψία. 

Αρθρο 19 

Απαλλαγές μαθητών από την ενεργό συμμετοχή 
σε μάθημα 

1. Ο κηδεμόνας μαθητή που για λόγους υγείας, πάθη¬ 
σης μόνιμης ή παροδικής ή ειδικής μειονεξίας κωλύεται 
να μετέχει στο μάθημα της Φυσικής Αγωγής μπορεί 
να ζητήσει την εξαίρεση του μαθητή σε κάποια από 
τα μαθήματα αυτά με αίτησή του, που υποβάλλεται 
στο Διευθυντή του ΕΠΑ.Λ εντός πέντε ημερών από την 
έναρξη των μαθημάτων ή από την εμφάνιση της πάθη¬ 
σης ή μετά την επάνοδο του μαθητή στο ΕΠΑ.Λ από 
την ασθένεια. 

Η αίτηση αυτή συνοδεύεται υποχρεωτικά και από ια¬ 
τρική βεβαίωση δημοσίου νοσηλευτικού ιδρύματος ή 
ιατρού του ασφαλιστικού του φορέα, στην οποία να 
αναφέρεται ο λόγος και η διάρκεια της αιτούμενης 
απαλλαγής. 

2. Επί της, κατά την προηγούμενη παράγραφο, αίτησης 
αποφαίνεται ο Διευθυντής του ΕΠΑ.Λ και ο κατά περί¬ 
πτωση αρμόδιος διδάσκων καθηγητής, συντάσσοντας 
σχετική πράξη στο βιβλίο πράξεων του συλλόγου διδα¬ 
σκόντων. Σε περίπτωση ύπαρξης αμφιβολίας, ο μαθητής 
παραπέμπεται στην αρμόδια Υγειονομική Επιτροπή. 

Η βεβαίωση της προηγούμενης παραγράφου δεν απαι¬ 
τείται σε όσες περιπτώσεις η πάθηση είναι εμφανής και 

δεν χρειάζεται απόδειξη. Η ισχύς της κατά τα ανωτέρω 
απαλλαγής, που αφορά ολόκληρο το διδακτικό έτος ή 
τμήμα αυτού, αρχίζει από την έναρξη των μαθημάτων 
ή την εμφάνιση της πάθησης ή της ασθένειας προση- 
κόντως βεβαιωμένης. 

3. Απαλλαγή από το μάθημα της Φυσικής Αγωγής για 
κάποια διδακτική ώρα μπορεί να ζητήσει ο μαθητής 
για αποχρώντα λόγο από το διδάσκοντα καθηγητή, ο 
οποίος μπορεί και να χορηγεί αυτή, ύστερα από έγκριση 
του Διευθυντή του ΕΠΑ.Λ. 

4. Οι κατά τις διατάξεις του παρόντος άρθρου απαλ¬ 
λασσόμενοι από το μάθημα της Φυσικής Αγωγής μα¬ 
θητές δεν υποχρεώνονται στην παρακολούθηση του 
μαθήματος αλλά πρέπει να παρευρίσκονται στο χώρο 
διεξαγωγής του μαθήματος χωρίς να συμμετέχουν. 

Αρθρο 20 

Έλεγχος και καταχώρηση απουσιών 

1. Η απουσία μαθητού από το ΕΠΑ.Λ καταχωρίζεται στο 
ημερήσιο δελτίο απουσιών για κάθε διδακτική ώρα. 

2. Η σύνταξη και η φύλαξη του ημερήσιου δελτίου 
απουσιών ανατίθεται από το Διευθυντή του ΕΠΑ.Λ σε 
μαθητή τάξης ή τμήματος τάξης, που διακρίνεται για το 
ήθος και την επίδοσή του, αναπληρούμενο από άλλον 
μαθητή ο οποίος πληροί αυτές τις προϋποθέσεις. Το 
δελτίο αυτό ελέγχεται και μονογράφεται από το διδά¬ 
σκοντα ή τους διδάσκοντες στην οικεία στήλη και μετά 
τη λήξη των ημερησίων μαθημάτων παραδίδεται από 
τον υπεύθυνο κατά τα ανωτέρω μαθητή στον καθηγητή 
που έχει οριστεί από τον Διευθυντή. 

3. Για τον έλεγχο των απουσιών των μαθητών τηρείται 
ίδιο βιβλίο φοίτησης (απουσιολόγιο) στο οποίο κατα- 
χωρείται αριθμητικά το σύνολο (άθροισμα) των απου¬ 
σιών της ημέρας κάθε μαθητή που απούσιαζε, όπως 
το άθροισμα αυτό αναγράφεται στο ημερήσιο δελτίο 
απουσιών. Η τήρηση, κατά τα παραπάνω, του βιβλίου 
φοίτησης (απουσιολογίου) ανατίθεται σε καθηγητή που 
ορίζεται από τον Διευθυντή, με αναπληρωτή αυτού άλ¬ 
λον καθηγητή. 

4. Οι απουσίες που καταχωρίζονται στο βιβλίο φοίτη¬ 
σης (απουσιολόγιο), κατά την προηγούμενη παράγραφο 
αθροίζονται κατά μήνα και μεταφέρονται συνολικά στα 
ατομικά δελτία των μαθητών. Οι απουσίες γνωστοποι¬ 
ούνται στους κηδεμόνες των μαθητών και με παράδοση 
των ατομικών ελέγχων προόδου. 

5. Κατά τη λήξη του Β' τετραμήνου και πριν από την 
έναρξη των γραπτών εξετάσεων, τα κατά την προηγού¬ 
μενη παράγραφο αθροίσματα απουσιών αθροίζονται 
σε γενικό σύνολο στα ατομικά δελτία των μαθητών 
και αποτελούν τη βάση, σε συνδυασμό και με τα προ- 
σκομισθέντα τυχόν δικαιολογητικά απουσιών, για το 
χαρακτηρισμό της φοίτησής τους. 

Αρθρο 21 

Χαρακτηρισμός της φοίτησης - Συνέπειες 

1. Η φοίτηση όλων των μαθητών των ΕΠΑ.Λ είναι κα¬ 
θήκον και χαρακτηρίζεται ως επαρκής, ελλιπής ή ανε¬ 
παρκής, με βάση το γενικό σύνολο απουσιών, που ση¬ 
μειώθηκαν κατά την διάρκεια του διδακτικού έτους, σε 
συνδυασμό και με την, μέχρι την ημέρα χαρακτηρισμού 
της ετήσια προφορική επίδοση σε όλα τα μαθήματα. 

2. Επαρκής χαρακτηρίζεται η φοίτηση του μαθητή 
εφ’ όσον: 


α) Το σύνολο των απουσιών του μαθητή που σημειώ¬ 
θηκαν κατά το οικείο διδακτικό έτος, ανεξάρτητα από 
το λόγο στον οποίο οφείλονται, δεν υπερβαίνει τις πε¬ 
νήντα (50). 

β) Το σύνολο των απουσιών του μαθητή δεν υπερβαί¬ 
νει τις εκατόν δέκα τέσσερις (114) για τα ημερήσια ΕΠΑ. 
Λ, από τις οποίες τουλάχιστον οι πάνω από τις πενήντα 
(50) είναι δικαιολογημένες ή οφείλονται σε ασθένεια, 
που βεβαιώνεται σύμφωνα με τα όσα ορίζονται στο 
άρθρο 25 της απόφασης αυτής, (ιατρική βεβαίωση για 
απουσία άνω των δύο συνεχόμενων ημερών, βεβαίωση 
από τον κηδεμόνα για απουσίες μέχρι δύο συνεχόμενες 
ημέρες). 

γ) Κατ’ εξαίρεση ο σύλλογος των διδασκόντων κάθε 
ΕΠΑ.Λ με ειδική πράξη του χαρακτηρίζει επαρκή τη 
φοίτηση μαθητή που σημείωσε απουσίες περισσότερες 
από εκατόν δέκα τέσσερις (114) και όχι πάνω από εκατόν 
εξήντα τέσσερις (164) απουσίες, με την προϋπόθεση ότι 
όλες οι πάνω από τις πενήντα (50) απουσίες του είναι 
δικαιολογημένες ή οφείλονται σε ασθένεια που βεβαι¬ 
ώνεται κατά τα ανωτέρω και η επίδοση του κρίνεται 
ιδιαίτερα ικανοποιητική, με την έννοια ότι ο Γενικός 
Μέσος Όρος της προφορικής βαθμολογίας, που προ¬ 
κύπτει από το άθροισμα των μέσων όρων των βαθμών 
των δύο τετραμήνων διαιρούμενο με τον αριθμό όλων 
των διδασκομένων μαθημάτων, είναι τουλάχιστον δέκα 
πέντε (15) πλήρες και η διαγωγή του κοσμιότατη. Οι μα¬ 
θητές των οποίων η φοίτηση χαρακτηρίζεται επαρκής 
προσέρχονται κανονικά στις προαγωγικές και απολυ¬ 
τήριες εξετάσεις περιόδου Ιουνίου. 

3. Ελλιπής χαρακτηρίζεται η φοίτηση μαθητή που ση¬ 
μείωσε πάνω από εκατόν δέκα τέσσερις (114) απουσίες 
και όχι περισσότερες από εκατόν εξήντα τέσσερις (164) 
απουσίες, από τις οποίες τουλάχιστον οι πάνω από 
τις πενήντα (50) είναι δικαιολογημένες ή οφείλονται 
σε ασθένεια που βεβαιώνεται κατά τα ανωτέρω, αλλά 
η φοίτησή του δε χαρακτηρίζεται επαρκής σύμφωνα 
με τις διατάξεις της προηγούμενης παραγράφου. Κατ’ 
εξαίρεση ο σύλλογος των διδασκόντων μπορεί με ειδική 
πράξη του να χαρακτηρίσει ελλιπή τη φοίτηση μαθητή 
που σημείωσε πάνω από εκατόν εξήντα τέσσερις (164) 
και όχι περισσότερες από διακόσιες δέκα τέσσερις (214) 
απουσίες, εφόσον όλες οι πάνω από τις πενήντα (50) 
είναι δικαιολογημένες ή οφείλονται σε ασθένεια που 
βεβαιώνεται κατά τα ανωτέρω, η επίδοση του κρίνεται 
ιδιαίτερα ικανοποιητική κατά την έννοια της περίπτω¬ 
σης γ της προηγούμενης παραγράφου του παρόντος 
άρθρου και η διαγωγή του είναι κοσμιότατη. Μαθητές 
των οποίων η φοίτηση χαρακτηρίζεται ελλιπής δε γί¬ 
νονται δεκτοί στις ετήσιες προαγωγικές ή απολυτήριες 
εξετάσεις του Ιουνίου. Το ετήσιο προαγωγικό ή απολυ¬ 
τήριο αποτέλεσμα για τους μαθητές αυτούς εξάγεται 
σύμφωνα με τις κείμενες διατάξεις. 

4. Ανεπαρκής χαρακτηρίζεται η φοίτηση μαθητή που 
σημείωσε πάνω από πενήντα (50) απουσίες και δεν εμπί¬ 
πτει σε καμία από τις διατάξεις των παραγράφων 2 
και 3 του παρόντος άρθρου. Οι μαθητές των οποίων η 
φοίτηση χαρακτηρίζεται ανεπαρκής είναι υποχρεωμένοι 
να επαναλάβουν τη φοίτηση στην ίδια τάξη. 

5. Για τους μαθητές που φοιτούν στα εσπερινά ΕΠΑ.Λ, 
τα αριθμητικά όρια των απουσιών για το χαρακτηρισμό 
της φοίτησης που αναφέρονται στις παραγράφους 2, 3, 
και 4 του άρθρου αυτού, προσαυξάνονται κατά δεκαέξι 

(16) απουσίες για κάθε περίπτωση, δηλαδή το όριο των 
50 απουσιών σε 66, των 114 σε 130, των 164 σε 180 και 
των 214 σε 230. 

Άρθρο 22 

Ενημέρωση γονέων - Δικαιολόγηση απουσιών 

1. Για την τακτική παρακολούθηση της φοίτησης του 
μαθητή ευθύνεται εξ ολοκλήρου ο κηδεμόνας του. Ο 
υπεύθυνος για την παρακολούθηση της φοίτησης των 
μαθητών καθηγητής κάθε τμήματος ή τάξης, αφού ενη¬ 
μερώσει το Δ/ντή του ΕΠΑ.Λ, ότι ο μαθητής συμπλήρωσε 
ήδη τριάντα (30) απουσίες δικαιολογημένες ή αδικαιο¬ 
λόγητες, είναι υποχρεωμένος να ενημερώνει τον κηδε¬ 
μόνα με ταχυδρομική επιστολή, η οποία στέλνεται με 
τη φροντίδα του ΕΠΑ.Λ από 1 μέχρι 5 κάθε μήνα για 
τις απουσίες του μήνα που προηγήθηκε. Με την ίδια 
επιστολή ο κηδεμόνας ενημερώνεται και για κάθε άλλο 
θέμα που αφορά τη σχολική κατάσταση του μαθητή. 

2. Ο κηδεμόνας κάθε μαθητή οφείλει να προσέρχεται 
το πρώτο δεκαήμερο κάθε μήνα, κατά τις ώρες λειτουρ¬ 
γίας του ΕΠΑ.Λ, για να ενημερώνεται υπεύθυνα για τη 
φοίτηση του μαθητή λαμβάνοντας σχετικό ενυπόγραφο 
σημείωμα από τον υπεύθυνο καθηγητή. Η επιστολή της 
προηγούμενης παραγράφου αποστέλλεται στον κηδεμό¬ 
να ανεξάρτητα από την προσέλευσή του ή όχι στο ΕΠΑ.Λ 
και είναι ανεξάρτητη από το ενυπόγραφο σημείωμα. 

3. Ο κηδεμόνας κάθε μαθητή που απούσιασε για λό¬ 
γους υγείας από το ΕΠΑ.Λ περισσότερο από δύο συνε¬ 
χόμενες ημέρες είναι υποχρεωμένος να προσκομίσει ο 
ίδιος, το βραδύτερο μέχρι και τη δεκάτη εργάσιμη μέρα 
από την επιστροφή του μαθητή στο ΕΠΑ.Λ, βεβαίωση 
γιατρού δημόσιου νοσηλευτικού ιδρύματος ή σχολια- 
τρικής υπηρεσίας ή οποιουδήποτε ιδιώτη γιατρού, που 
να πιστοποιεί το είδος και τη διάρκεια της ασθένειας. 
Η βεβαίωση αυτή μπορεί να χρησιμεύσει ως δικαιολο- 
γητικό για τις αντίστοιχες απουσίες. Δικαιολογητικά 
που υποβάλλονται μετά την παρέλευση της ανωτέρω 
προθεσμίας δε λαμβάνονται υπόψη. Κάθε βεβαίωση 
υποβάλλεται με αίτηση και καταχωρείται στο πρωτό¬ 
κολλο απαραίτητα. Για τη δικαιολόγηση απουσιών δύο 
ημερών λόγω ασθένειας ή άλλων σοβαρών οικογενει¬ 
ακών λόγων, αρκεί και ενυπόγραφο σημείωμα του κη¬ 
δεμόνα, που προσκομίζεται από τον ίδιο αποκλειστικά 
δέκα εργάσιμες μέρες το πολύ μετά την επάνοδο του 
μαθητή στο ΕΠΑ.Λ. Με τον τρόπο αυτό ο κηδεμόνας 
μπορεί να δικαιολογήσει απουσίες το πολύ 10 ημερών 
αθροιστικά για όλο το έτος. 

4. Τα δικαιολογητικά που υποβάλλονται σύμφωνα με 
τις διατάξεις της προηγούμενης παραγράφου δε δε¬ 
σμεύουν το σύλλογο, όταν ο ίδιος γνωρίζει με ικανά και 
επαρκή στοιχεία τους πραγματικούς λόγους απουσίας 
του μαθητή. 

5. Σε καμιά περίπτωση δε θεωρούνται δικαιολογημέ¬ 
νες απουσίες μαθητών: 

α) Όταν πραγματοποιούνται χωρίς την άδεια του Δ/ντή 
του ΕΠΑ.Λ σε ώρες του ημερήσιου προγράμματος λει¬ 
τουργίας αυτού, μεμονωμένες ή συνεχείς. Γ ια την πρώτη 
και την τελευταία διδακτική ώρα του ημερήσιου προγράμ¬ 
ματος λειτουργίας του ΕΠΑ.Λ, είναι δυνατόν, κατά την 
κρίση του συλλόγου των διδασκόντων, να δικαιολογη¬ 
θούν απουσίες που οφείλονται σε εξαιρετικά σοβαρούς 
αντικειμενικούς λόγους, των ιδιαίτερα τοπικών καιρικών, 
συγκοινωνιακών και άλλων συνθηκών του κάθε ΕΠΑ.Λ. 


β) Όταν οφείλονται σε ομαδική, κατά την κρίση του 
προϊσταμένου Γ ραφείου Ε.Ε., ή του Διευθυντή της Διεύ¬ 
θυνσης ΔΕ, αποχή των μαθητών από το σχολείο. 

6. Οι δικαιολογημένες απουσίες των μαθητών, που 
πραγματοποιούνται σύμφωνα με τις διατάξεις του άρ¬ 
θρου αυτού, αθροίζονται και λαμβάνονται υπόψη για 
το χαρακτηρισμό της φοίτησης κάθε μαθητή, σύμφωνα 
με τις διατάξεις του άρθρου 21 της απόφασης αυτής. 
Για τις απουσίες αυτές συντάσσεται, αμέσως μετά τη 
λήξη κάθε τετράμηνου, ειδική πράξη του συλλόγου των 
διδασκόντων. 

7. Όπου στο παρόν άρθρο αναφέρεται ο κηδεμόνας 
του μαθητή, νοείται ο πατέρας ή η μητέρα ή οποιοδή- 
ποτε νόμιμα εξουσιοδοτημένο από αυτούς φυσικό πρό¬ 
σωπο, προκειμένου μόνο περί μαθητών που δεν έχουν 
συμπληρώσει το 18ο έτος της ηλικίας τους. Οι μαθητές 
που έχουν συμπληρώσει το 18ο έτος της ηλικίας τους 
εκπληρώνουν προσωπικά την υποχρέωση για τη δικαι- 
ολόγηση των απουσιών τους. 

ΚΕΦΑΛΑΙΟ Ε' 

ΔΙΑΓΩΓΗ ΜΑΘΗΤΩΝ - ΤΙΜΗΤΙΚΕΣ ΔΙΑΚΡΙΣΕΙΣ 

Αρθρο 23 
Διαγωγή μαθητών 

1. Η συμπεριφορά μαθητών, που εκδηλώνεται με οποι- 
ονδήποτε τρόπο, με πράξεις ή παραλείψεις, εντός και 
εκτός του ΕΠΑ.Λ, συνιστά τη διαγωγή αυτών. 

2. Η διαγωγή περιλαμβάνεται μεταξύ των στοιχείων 
της σχολικής κατάστασης των μαθητών που φοιτούν 
κάθε σχολικό έτος σε ΕΠΑ.Λ και ελέγχεται, χαρακτη¬ 
ρίζεται και καταχωρίζεται στα οικεία βιβλία σύμφωνα 
με τις διατάξεις της απόφασης αυτής. 

3. Ως προσήκουσα διαγωγή των μαθητών, που αποτε¬ 
λεί υποχρέωση αυτών, νοείται η έμπρακτη συμμόρφωση 
τους προς τους διέποντας τη σχολική ζωή κανόνες και 
προς τις ηθικές αρχές του κοινωνικού περιβάλλοντος 
μέσα στο οποίο διαβιούν, κάθε δε παρέκκλιση από αυτή, 
που εκδηλώνεται με υπαίτια πράξη ή παράλειψη, απο¬ 
τελεί αντικείμενο παιδαγωγικού ελέγχου και αντιμετω¬ 
πίζεται με την επιβολή κυρώσεων. 

4. Η διαγωγή κάθε μαθητή χαρακτηρίζεται «κοσμιότα- 
τη», «κοσμία», «επίμεμπτη», ανάλογα με τα συνιστώντα 
αυτή χαρακτηριστικά στοιχεία ως εξής: 

α) «κοσμιότατη», χαρακτηρίζεται η διαγωγή του μαθη¬ 
τή, όταν αυτός τηρεί απόλυτα την κατά την έννοια της 
παρ. 3 του παρόντος άρθρου προσήκουσα διαγωγή. 

β) «κοσμία», χαρακτηρίζεται η διαγωγή του μαθητή, 
όταν αυτός τηρεί μεν κατά κανόνα την κατά την έννοια 
της παρ. 3 του άρθρου αυτού προσήκουσα διαγωγή, όχι 
όμως και χωρίς παρεκκλίσεις. 

γ) «επίμεμπτη», χαρακτηρίζεται η διαγωγή του μα¬ 
θητή, όταν αυτός παρέκκλινε από την κατά την έννοια 
της παρ. 3 του άρθρου αυτού προσήκουσα διαγωγή 
σε βαθμό ανεπίτρεπτο, αλλά η παρέκκλιση αυτή κρί- 
νεται επιδεκτική παιδαγωγικής επανόρθωσης εντός 
του ίδιου σχολικού περιβάλλοντος. Όταν ο μαθητής 
παρεκκλίνει από την προσήκουσα, κατά την έννοια της 
παρ. 3, διαγωγή, σε βαθμό ώστε η παρέκκλιση αυτή να 
δημιουργεί παιδαγωγικό πρόβλημα που υπερβαίνει τις 
επανορθωτικές δυνατότητες του ΕΠΑ.Λ που φοιτά ο 
μαθητής, ο μαθητής αυτός υποχρεώνεται σε αλλαγή 
σχολικού περιβάλλοντος, για να του δοθεί η ευχέρεια 

βελτίωσης της διαγωγής του στα πλαίσια των νέων 
σχολικών συνθηκών. 

5. Ο ετήσιος χαρακτηρισμός της διαγωγής των μαθη¬ 
τών κάθε ΕΠΑ.Λ ενεργείται κατά τη λήξη του διδακτικού 
έτους με ειδική πράξη του συλλόγου των διδασκόντων, 
που αποφαίνεται κατά πλειοψηφία με βάση την εντός 
και εκτός του ΕΠΑ.Λ συμπεριφορά αυτών και τα τυχόν 
καταχωρηθέντα στοιχεία κυρώσεων ή ηθικών αμοιβών 
στα οικεία βιβλία, κατά την κρίση των διδασκόντων. Για 
το χαρακτηρισμό της διαγωγής του μαθητή ως κοσμίας 
ή επίμεμπτης, η πράξη του συλλόγου των διδασκόντων 
πρέπει να είναι επαρκώς αιτιολογημένη. 

6. Με την ίδια πράξη χαρακτηρίζεται και η μέχρι την 
ημέρα του χαρακτηρισμού διαγωγή των μαθητών που η 
φοίτηση τους κρίθηκε σύμφωνα με το άρθρο 21 αυτής 
της απόφασης ελλιπής ή ανεπαρκής. 

7. Ο χαρακτηρισμός της διαγωγής μαθητών, ως δε¬ 
δομένο καθαρά παιδαγωγικού χαρακτήρα, αποτελεί 
στοιχείο σχολικής αποκλειστικά χρήσης. 

8. Δεν επιτρέπεται τροποποίηση της διαγωγής μαθητή 
από το σύλλογο των διδασκόντων μετά τη με οποιοδή- 
ποτε τρόπο οριστική έξοδο αυτού από το ΕΠΑ.Λ. 

Άρθρο 24 

Τιμητικές διακρίσεις-Γενικές διατάξεις 

1. Στους μαθητές των ΕΠΑ.Λ. που διακρίνονται για τη 
διαγωγή και την επίδοσή τους στα μαθήματα, απονέ- 
μονται τιμητικές διακρίσεις σύμφωνα με το άρθρο 25 
της απόφασης αυτής. 

2/Ιδιες τιμητικές διακρίσεις απονέμονται στους μαθη¬ 
τές για πράξεις αυτοθυσίας ή πράξεις που εκφράζουν 
πνεύμα εξαιρετικά ανιδιοτελούς φιλαλληλίας. 

Αρθρο 25 

Είδη τιμητικών διακρίσεων - Προϋποθέσεις απονομής 

1. Σε μαθητές που πέτυχαν γενικό βαθμό ετήσιας 
προόδου «άριστα» και επέδειξαν διαγωγή «κοσμιότα- 
τη», απονέμεται μετά από απόφαση του Συλλόγου των 
διδασκόντων «Αριστείο Προόδου» με την επίδοση ειδι¬ 
κού διπλώματος. 

2. Στον πρώτο μαθητή από κάθε τάξη ή τμήμα τάξης 
που πέτυχε τουλάχιστον γενικό ετήσιο βαθμό «λίαν κα¬ 
λώς» και επέδειξε διαγωγή «κοσμιότατη» απονέμεται, 
μετά από απόφαση του Συλλόγου των διδασκόντων, 


«Βραβείο Προόδου» με επίδοση ειδικού διπλώματος. Σε 
περίπτωση ισοβαθμίας απονέμεται και στους ισοβαθμή- 
σαντες ισότιμο αντίστοιχο «Βραβείο Προόδου». 

3. Στους μαθητές που δικαιούνται, κατά τις διατάξεις 
της παραγράφου 2 του άρθρου 24 της απόφασης αυτής, 
ιδιαίτερης τιμητικής διάκρισης για πράξη αυτοθυσίας 
ή εξαιρετικά ανιδιοτελούς φιλαλληλίας, αμέσως μετά 
την τέλεση της πράξης, απονέμεται με απόφαση του 
Συλλόγου των διδασκόντων δημόσιος έπαινος ενώπιον 
του συνόλου των μαθητών και των διδασκόντων καθη¬ 
γητών που συνέρχονται μόνο για αυτό. 

Επιπλέον, στους μαθητές αυτούς, οι οποίοι με την 
παραπάνω απόφαση του Συλλόγου των διδασκόντων 
απαλλάσσονται και από όλες τις τυχόν κυρώσεις που 
έχουν επιβληθεί σε αυτούς και τις συνέπειές τους, επι¬ 
δίδεται ειδικό δίπλωμα κατά την από τις διατάξεις του 
επόμενου άρθρου οριζόμενη ημέρα της επίσημης απο¬ 
νομής των τιμητικών διακρίσεων. 

4. Ο τύπος και οι διαστάσεις των υπό του παρόντος 
άρθρου προβλεπομένων ειδικών διπλωμάτων καθορί¬ 
ζονται με απόφαση του Υπουργού Εθνικής Παιδείας και 
Θρησκευμάτων. 

Αρθρο 26 

Απονομή τιμητικών διακρίσεων 

Οι κατά τις διατάξεις του προηγούμενου άρθρου τιμη¬ 
τικές διακρίσεις απονέμονται σε επίσημη τελετή κατά 
την ημέρα της Εορτής της Σημαίας, στην οποία καλού¬ 
νται να παραστούν εκπρόσωποι των τοπικών αρχών, οι 
γονείς και οι κηδεμόνες των μαθητών. 

Αρθρο 27 

Τελικές και μεταβατικές διατάξεις 

1. Η απόφαση αυτή ισχύει από το σχολικό έτος 2006- 
2007. 

2. Οι εγγραφές των μαθητών στην Α' τάξη του ΕΠΑ.Λ 
για το σχολικό έτος 2006-7 θα πραγματοποιηθούν από 
1 έως και 11 Σεπτεμβρίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 6υτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 00: 


Τεύχος 

Περίοδος 

ευπο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίηΐΒτηεΙ : Μ1ρ://***.6ΐ.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβπιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



]Ί|| I ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


, I ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


,1: Ιΐι!: ϋ ί! ΗΛΕΚΤΡΟΝΙΚΗ ΔΙΕΥΘΥΝΣΗ: ή1ίυ://νν»νν.0ΐ.αΓ - Θ-ΠΠ3ΪΙ: »6ΐ]πη35ί6Γ(®6ΐ.αΓ 

